section_heading: Cinemascope Blues
paragraph_text: Kataloške oznake LP 011 Dallas Records, Vava je sredinom siječnja 2012. godine objavio i posljednji album iz ambijentalnog serijala, Cinemascope Blues. Naslov je realiziran u formi 12 inčnog vinila uz koji ide i vaučer za besplatno preuzimanje mp3 cjelokupnog materijala. Na albumu se nalazi sedam autorskih tema, te obrada tradicionala Amazing Grace, a ploča je posvećena britanskoj divi Amy Winehouse. Produkciju potpisuju Matej Zec i Vava, a cover art, kao i na prethodnim naslovima Soundtrack i Poljubac je izdaja, je djelo Mladena Stipanovića. Za dokumentarni film, Bosanoga, redateljice Morane Komljenović, čija je premijera održana u Rijeci, u prosincu 2011. godine, Vava je najvećim dijelom participirao u izradi glazbe.